દેશમાં જૂન મહિના ના પ્રથમ સપ્તાહ ની શરૃઆત માં જ સામાન્ય રીતે કેરળમાં દક્ષિણ-પશ્વિમ ચોમાસા નો પ્રારંભ થઈ જાય છે અને ત્યારબાદ ચોમાસુ ક્રમશ: તબક્કાવાર આગળ વધે છે પરંતુ ચાલુ વર્ષે કેરળમાં ૧લી જૂન પહેલાજ ચોમાસાની શરૃઆત થઈ જનાર હોવાના સંકેત મળી રહ્યા છે. વેધર એજન્સી સ્કાયમેટ ના આંકલન અનુસાર ૨૮મે થી ૩૦મે વચ્ચેજ કેરળમાં ચોમાસુ બેસી જશે. દક્ષિણ ભારત અને ઉત્તર-પૂર્વીય ભારતમાં સાઉથ વેસ્ટ અને સાઉથ ઈસ્ટ ચોમાસાનુ મે માસના અંતિમ ચરણમાં આગમન થવાની પણ આગાહી કરવામાં આવી છે. ત્યારબાદ એક સપ્તાહમાં પશ્વિમ ક્ષેત્રને બાદ કરતા સમગ્ર ભારતમાં ચોમાસુ માહોલ જામશે. અને એકાદ સપ્તાહના વિલંબ બાદ ઝડપથી પ્રગતિ કરશે. દક્ષિણ પશ્વિમ ચોમાસુ કેરળમાં બેસી ગયા બાદ મહારાષ્ટ્ર ગુજરાત મધ્યપ્રદેશ અને ઉત્તર ભારત તરફ થોડુ ધીમી ગતિએ આગળ વધશે જેને કારણે મુંબઈ અને ગુજરાત વાસીઓને ચોમાસાની રાહ જોવી પડશે પરંતુ જૂન માસના ત્રીજા સપ્તાહને અંતે એટલેકે ૨૫મી જૂનની આસપાસ સમગ્ર વિસ્તાર ને કવર કરી લેશે. ઉલ્લેખનીય છેકે જ્યોતીષીઓ ધ્વારા વહેલુ ચોમાસુ બેસી જવાની આગાહી કરવામાં આવી છે. અને ગ્રહ-નક્ષત્ર પ્રમાણે ૧૫ જૂનની આસપાસ સારા વરસાદની સંભાવના વ્યક્ત કરવામાં આવી છે તદ્પરાંત હવામાન વિભાગ પણ ચાલુ વર્ષે સમયસર અને સારા વરસાદ માટે આશાવાદી છે.